Normandie-formatet

Normandie-formatet var en kontaktgruppe på regjeringssjefs- og utenriksministernivå, som fra fra juni 2014 til 10. februar 2022 diskuterte løsninger på den verserende konflikten mellom Ukraina og Russland. Gruppen besto av representanter fra Russland, Tyskland, Frankrike og Ukraina. Det siste møtet fant sted to uker før Russlands angrep på Ukraina.

Prosjektet fikk sitt navn av tysk presse, etter at det første møtet fant sted 6. juni 2014, 70 år etter D-dagen med de alliertes invasjon i Normandie. De som møttes første gang på Château de Bénouville, var Frankrikes president François Hollande, Tysklands forbundskansler Angela Merkel, Russlands president Vladimir Putin og Ukrainas president Petro Porosjenko.

Gjennom Normandie-formatet oppnådde partene den såkalte Minsk II-avtalen i 2015. USA var helt fraværen fra samarbeidet, og bortsett fra helt i starten, også Storbritannia. Dette er av Torbjørn Jagland påpekt som en mulig forklaring på at Russland anså seg fri til å angripe Ukraina i 2022.

Landenes ledere

2014–2017

2017–2019

2019–2021

2021–2022

Referanser 

Ukrainas historie
Ukrainsk politikk